**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 19**

На 09 октомври 2015 г. се проведе заседание на Общинската избирателна комисия при следния

**Д н е в е н р е д**

1. Приемане на график и програма за обучение на СИК.
2. Разглеждане на жалба вх. № 4 от 09.10.2015 г.

Присъстваха: Иванка Маринова Кирязова, Минка Андреева Колева, Йорданка Петкова Милкова, Зоя Колева Чанкова, Дарина Димитрова Вълчева,Кристина Костадинова Янева и Станка Русева Савова

Отсъстваха: Пламена Пенева, Димитър Няголов и Радка Петрова.

Заседанието бе открито в 16,30 и председателствано от госпожа Иванка Кирязова – Председател на комисията.

По точка първа от дневния ред

**Председателя на ОИК докладва -** решение на ЦИК № 2523-МИ/НР от 08.10.2015г. относно методическите правила за провеждане на обучението на СИК, и ангажиментите на ОИК. Предложи програмата на обучението да бъде съобразно приетото от ЦИК решение. Пристъпи се към предложения за членове, които да проведат обучението на СИК – Зоя Колева, Дарина Вълчева, Иванка Кирязова и Минка Андреева.

Пристъпи се към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Иванка Маринова Кирязова | за |  |
| Минка Андреева Колева | за |  |
| Дарина Димитрова Вълчева | за |  |
| Зоя Колева Чанкова | за |  |
| Кристина Костадинова Янева | за |  |
| Пламена Христова Пенева | отсъства |  |
| Димитър Лъчезаров Няголов | отсъства |  |
| Пенка Бенчева Недялкова | за |  |
| Йорданка Петкова Милкова | за |  |
| Радка Маринова Петрова | отсъства |  |
| Станка Русева Савова | за |  |

След проведеното поименно гласуване, с 8 гласа „за“ и на основание чл. 87, ал. 1, т. 1 от Изборния кодекс Общинската избирателна комисия взе следното

Р Е Ш Е Н И Е № 147

Обучението на СИК да се проведе на 17.11.2015 г. от 11.00 часа в сградата на Читалище „Димитър Полянов – 1862” в град Карнобат.

Обучението ще бъде проведено по следната програма:

1. Организация на работата на СИК – правомощия на СИК; вземане и оформяне на решения; разпределяне на функции между членовете на СИК; разглеждане на жалби и сигнали на избирателите
2. Работа на СИК с избирателните списъци и изборни книжа – вписване на данни в избирателните списъци; дописване на избирателите в изборния ден; вземане и оформяне на решение на СИК при отказ за допускане на граждани до гласуване
3. Получаване на изборни книжа и материали в предизборния ден и оборудване на изборното помещение – видове изборни книжа и материали; подписване на протоколи за приемане и предаване; оборудване на изборното помещение и кабините за гласуване; запечатване на помещението
4. Изборен ден – начало и край на гласуването; действия на СИК при откриването на изборния ден; забрани при гласуването; нарушения на изборния процес; лица, които имат право да присъстват в изборния ден; подаване на информация за избирателната активност; взаимодействие с общинската администрация, ОИК и органите на Министерството на вътрешните работи
5. Гласуване на избирателите в СИК и необходими документи за гласуване – гласуване на избиратели, вписани в избирателния списък; гласуване на граждани, имащи право да гласуват, но които не са вписани в избирателния списък; гласуване на лица, заети в произвеждането на изборите; гласуване на избиратели с увредено зрение или със затруднения в придвижването; гласуване с придружител; гласуване с удостоверение за гласуване на друго място; необходими документи за гласуване.
6. Гласуване в подвижна избирателна секция – получаване на книжата и маркиране на печата; гласуване; отпечатване и връщане на подвижната избирателна кутия в помещението на СИК.
7. Преброяване на гласовете – бюлетина за гласуване; действителен и недействителен глас; отваряне на избирателната кутия; подреждане на бюлетините; броене на гласове и преференции; лица, които имат право да присъстват в изборното помещение.
8. Вписване на данни в секционния протокол – вписване на данни в протокола преди отваряне на избирателната кутия; вписване на данни след отварянето на избирателната кутия и преброяването на гласовете; чернова за преференции; контроли; подписване; поправки и лица, които получават копия от протокола.
9. Опаковане на изборните книжа и материали и предаване на секционния протокол на ОИК – опаковане на изборните книжа и материали; транспортиране и предаване на изборните книжа на ОИК; действия на СИК в Изчислителния пункт на ОИК
10. Специфики и различия при изборите за общински съветници и за кметове и за националния референдум; за специфики при произвеждането на втори тур за избор на кметове.

и ще се осъществи от членове на ОИК, както следва:

ЗОЯ КОЛЕВА ЧАНКОВА

ДАРИНА ДИМИТРОВА ВЪЛЧЕВА

ИВАНКА МАРИНОВА КИРЯЗОВА

МИНКА АНДРЕЕВА КОЛЕВА

По точка втора от дневния ред:

**Председателя на ОИК докладва:** Постъпила е жалба вх. № 4/09.10.2015 г., подписана от Вяра Петрова – упълномощен представител на Коалиция „НАРОДЕН СЪЮЗ”. В същата се твърди, че се разпространява агитационен материал на МК „Карнобатлии за Карнобат, представляващ вестник „Карнобатлии за Карнобат”. Твърди се, че с издаването на вестника е нарушена разпоредбата на чл. 134, ал. 1 и ал. 2 от ИК, т.к. вестникът е издаден в полза на бюлетина № 6, като агитационния номер на бюлетината се съдържа на всяка страница от вестника, но никъде не е отбелязано кой издава вестника и липсва текст „купуването и продаването на гласове е престъпление”. Към жалбата са приложени 8 листа – копия от вестник „Карнобатлии за Карнобат”. С жалбата се иска налагане на санкция на съпредседателя на БДЦ - Стефан Кенов.

Предвид, че в жалбата е посочено конкретно лице, направено бе предложение на същото да бъде предоставена възможност в еднодневен срок да изрази становището си по жалбата, като след изтичане на срока ОИК да се произнесе с решение. Това предложение бе подложено на гласуване, и се прие единодушно.

Поради изчерпване на дневния ред заседанието се закри в 18,00часа.

ПРЕДСЕДАТЕЛ:

/Иванка Кирязова/

ЗАМ. ПРЕДСЕДАТЕЛ:

/ Дарина Вълчева/